tomron87/hebrew-wikipedia-sentences-corpus huggingface dataset:
היידניק – שחטף, אנס ועינה שש נשים תוך שהחזיק אותן בשבי בבור תת-קרקעי; שתיים מהן מצאו את מותן שם.
עיבוד הקולנועי של "שתיקת הכבשים" עורר ביקורת מצד עיתונאים מהקהילה הלהט"בית, בשל אופן הצגת דמותו של גאמב.
מרג'ורי גרבר, מחברת הספר "Vested Interests: Cross-Dressing and Cultural Anxiety", טענה כי אף על פי שהרומן והסרט מדגישים שגאמב אינו טרנסג'נדר, הם עדיין יוצרים הקשרים שליליים סביב זהות מגדרית טרנסית.
לדבריה, "הספר של האריס מבטא חרדה תרבותית באמצעות ברוקיות דרמטית של העלילה" ומכנה אותו "משל על דיספוריה מגדרית שיצאה מכלל שליטה".
ברברה קריד, בספרה "Screening the Male: Exploring Masculinities in the Hollywood Cinema", כתבה כי גאמב שואף להפוך לאישה "כנראה משום שהוא רואה בנשיות מצב רצוי יותר, אולי אף נעלה יותר".
עבורו, דמות האישה היא "טוטם" – לא רק שהוא רוצה ללבוש את עורן של נשים, אלא גם להפוך לאחת מהן.
הוא לובש בגדי נשים ודוחק את איבר מינו בין רגליו כדי להיראות נשי.
קריד טענה כי כדי להיוולד מחדש כאישה, באפלו ביל עוטה את עור האישה לא רק כדי לעבור טרנספורמציה פיזית, אלא גם כדי לאמץ את "כוח השינוי" הקשור ליכולתה של אישה ללדת.
ג'ק הלברסטם, מחבר הספר "Skin Shows: Gothic Horror and the Technology of Monsters", כתב כי מקור האלימות הקיצונית של גאמב כלפי נשים אינו טמון בבלבול מגדרי או בנטייה מינית, אלא בהנחה ההומניסטית לפיה המין, המגדר והנטייה המינית צריכים כולם להתאים ל"נורמה מיתית" של גבריות הטרוסקסואלית לבנה.
לדבריו, גאמב מסמל חוסר נחת מהעור שהוא לובש – תרתי משמע.
הוא גם שילוב של ויקטור פרנקנשטיין והיצור שיצר – יוצר שמרכיב חלקי גוף ומנסה לבצע ניסויים על עצמו.
לטענתו, גאמב אינו רואה במגדר תכונה פנימית מולדת, אלא כסממן חיצוני, תוצר של הופעה בלבד – "ייצוג על פני השטח".
גאמב מערער על רעיון "הפנימיות של המגדר" כשהוא לוקח עור ומעצב אותו כתלבושת.
הבמאית לילי וצ'אוסקי, שבמרץ 2016 יצאה מהארון כטרנסג'נדרית, ציינה בריאיון ל-Windy City Times את "שתיקת הכבשים" כדוגמה בולטת ל"דמוניזציה והשמצה" של קהילת הטרנס'נדרים במדיה, דרך דמותו של באפלו ביל.
לדבריה, הדמות שימשה בסיס לפרסומות תקשורתיות נגד טרנסג'נדרים המציגות אותם כטורפים מיניים הפועלים נגד נשים במרחבים ציבוריים.
דמותו של גאמב והטענה כי הוא "אינו באמת טרנסג'נדר" זכו לביקורת כטרנספוביות.
מבקרים רואים בה אחת הדוגמאות הבולטות והמזיקות ביותר לטרנסמיזוגיניה בתרבות הפופולרית, אשר לטענתם "מעודדת זלזול בזהותם העצמית של אנשים טרנסיים".
שרה מישל גלר בתפקיד באפי סאמרס - קוטלת ותיקה.
ראיין קירה ארמסטרונג בתפקיד נובה - קוטלת חדשה.
דניאל די תומאסו בתפקיד אייב
ג'ק קטמור-סקוט בתפקיד מר בורק
צ'ייס סוי וונדרס בתפקיד שירלי
מרין דאנגי בתפקיד גברת לה-דוקה
אודרי גרייס מרשל בתפקיד ג'סיקה
במהלך 2025 הודיע שירות הסטרימינג הולו על פיתוח סדרת המשך לסדרה המקורית שרצה בין השנים 1997–2003. נורה וליליה צוקרמן כתבו את פרק הפיילוט, וקלואי ז'או ביימה.
המפיקה היא דולי פרטון, שחברת ההפקות שלה "סנדולר" הפיקה גם את הסדרה המקורית.
בנוסף יפיקו את הסדרה גלר עצמה, האחיות צוקרמן והבמאית ז'או, ואליהן יצטרפו מפיקי הסדרה המקורית גייל ברמן ופראן רובל וקאז קוזוי.
במקביל פורסם שגלר תגלם את דמותה של באפי סאמרס מהסדרה המקורית.
הבמאית ז'או שכנעה את גלר לחזור לתפקיד באפי.
במאי 2025 פורסם שראיין קירה ארמסטרונג תצטרף לצוות השחקנים בתפקיד הקוטלת החדשה, וביולי הצטרפו לצוות השחקנים אווה ז'ן, שרה בוק, דניאל די תומאסו וקינגסטון ורנש.
באוגוסט נכנסה הסדרה להפקה פעילה, וצילומי הפיילוט החלו בלוס אנג'לס.
עוד באוגוסט הצטרפו לצוות השחקנים צ'ייס סוי וונדרס, מרין דאנגי, אודרי שיי ואודרי גרייס מרשל בתפקידי אורח.
בהמשך החודש עדכנה ז'או שצילומי הפיילוט הסתיימו ושהסדרה מתרחשת 25 שנה לאחר סיום הסדרה המקורית.
בראיון ל-ET אונליין הבהירה גלר שהסדרה הוא לא ריבוט, אלא המשך ישיר של העולם שנבנה בסדרה המקורית.
עוד הבהירה גלר שהסדרה נוצרה כך שתהיה נגישה גם לקהל שלא הכיר את הסדרה המקורית.
לפי ז'או, בסדרה יופיעו גם דמויות מהסדרות הקודמות.
הסדרה אמורה לעלות בשירות הולו במהלך 2026.
באקה-ג'ת הייתה עיר בנפת חדרה של מחוז חיפה.
היא כללה בתוכה את העיר באקה אל-גרבייה ואת המועצה המקומית ג'ת שאוחדו בשנת 2003 כחלק מחוק התוכנית להבראת כלכלת ישראל.
בנובמבר 2006 מונתה לעיר ועדה קרואה בראשות יצחק ולד.
בנובמבר 2008 דנה הכנסת בהצעת חוק שנועדה לבטל את איחוד הרשויות ולהשיב את המצב לקדמותו.
ההצעה זכתה בקריאה השנייה לתמיכה של 49 חברי כנסת, לעומת מתנגד אחד, ואולם מאחר שמדובר בהצעת חוק תקציבית, לפי חוק יסוד: משק המדינה נדרשו 50 חברי כנסת לשם אישורה, ולכן לא התקבלה.
ההצעה נדונה מחדש בכנסת ה-18 ואושרה ביולי 2010. ביטול האיחוד נכנס לתוקף ב-1 בנובמבר 2010.
בתקופת המנדט הבריטי הייתה באקה יישוב במחוז טולכרם.
באקה נחשבת למרכז עירוני עבור הכפרים השכנים, ויש בה מוסדות חינוך ובריאות.
תושבי באקה מתפרנסים בעיקר מתעשייה ומעט מחקלאות, ורוב תושביה עובדים בערים הסמוכות או במפעלים בתל אביב, חיפה, גוש דן והשרון.
הכפר ג'ת שוכן על גבעה בסמוך לקו הירוק, ודרומית לבאקה אל-גרביה.
זקני הכפר יודעים לספר שהכפר נוסד על ידי 5 אחים, שכל אח הפך למשפחה במרוץ הימים, ונוספו משפחות ממקומות אחרים.
ג'ת הייתה מועצה מקומית עצמאית מ-1959 ועד האיחוד ב-2003.
תושבי ג'ת מתפרנסים בעיקר ממקצועות חופשיים, כשכירים, ביניהם הרבה עובדי הייטק ומעט מתפרנסים מחקלאות ותעשייה.
רוב תושביה עובדים בערים הסמוכות או במפעלים בתל אביב, חיפה, גוש דן והשרון.
בג'ת שיעור גבוה של תושביה הם בעלי תארים גבוהים.
מצבם הכלכלי של תושבי ג'ת טוב יחסית לאוכלוסייה הערבית במדינה.
באקוּ () היא בירת אזרבייג'ן והעיר הגדולה ביותר בה.
היא נמצאת על גדתו הדרומית של חצי האי אפשרון (Abşeron), בצדו המערבי של הים הכספי.
לפי אומדן רשמי מתאריך 1 בינואר 2025, התגוררו בעיר כ-2.64 מיליון בני אדם.
מרבית תושבי באקו הם מוסלמים.
ישנה הנחה שמקור השם באקו הוא במילה הפרסית "באח קו" (הר האלוהים).
לפי סברה אחרת, מקור השם הוא במילה הפרסית "באד כובה" (מוכה הרוחות, باد کوبه), שם המתאר את הרוחות החזקות הנושבות באזור כתוצאה ממפגש בין רוח צפונית קרה מהים הכספי (Khazri) ורוח דרומית חמה (Gilavar) ומכאן כינויה "עיר הרוחות".
במקום שבו נמצאת באקו, קיים יישוב החל מהאלף הראשון לפני הספירה.
עדויות כתובות על יישוב במקום קיימות החל מהמאה השישית לספירה.
בבאקו נמצא מקדש האש – מקדש בעל חשיבות רבה בדת זרטוסטרה, שהייתה נפוצה באזור עד אמצע המאה השישית.
במשך רוב שנות קיומה הייתה באקו בשליטה פרסית.
לאחר שרעידת אדמה החריבה את הערים שמאקה ושירואנשה ב, הפך אשיטן הראשון את באקו לבירת האזור.
בשנת 1501 צר על העיר השאה הפרסי אסמאעיל הראשון.
בגלל התנגדותם העזה של התושבים, הצליח לכבוש את העיר רק לאחר שהרס את חומותיה.
שאה תהמאספ הראשון, יורשו של איסמעיל, צירף את באקו סופית לפרס וסילק את שושלת שירוונשה מהשלטון.
בשנת 1723 כבשו הרוסים את באקו בפעם הראשונה, ואלה התחילו להפיק נפט משדותיה הרבים כמעט מיד, אך ב-1735, בעקבות הסכם גנג'ה, נאלצו הרוסים לסגת.
האימפריה הפרסית התחילה להתפרק לאחר מותו של נדיר שאה, ובבאקו הוכרזה הקמת חאנת באקו העצמאית, שבראשה עמד מירזה מוחמד חאן.
בשנת 1795, לאחר תהפוכת השלטון בפרס ועליית בית קאג'אר, הגיעו הפרסים שוב לפי פקודתו של השאה אע'א מוחמד ח'אן קאג'אר, והרסו את באקו ואת חאנת באקו.
הרוסים, שראו את חולשת פרס, החלו בתוכנית כיבוש הקווקז מפרס, ואחר כך גם מטורקיה.
ב-1796 הגיע הצבא הרוסי לבאקו, לפי הוראה מיקטרינה השנייה, בפיקודו של ולריאן זובוב, וכבש אותה.
הצאר פאבל, שעלה לשלטון באותה שנה, התנגד לתוקפנות כלפי פרס, ופקד על הצבא לסגת ב-1797. לאחר שעלה אלכסנדר הראשון לשלטון ברוסיה, חזר למדיניות סבתו, ופקד על הצבא, בראשות פאבל ציציאנוב, להמשיך בכיבוש הקווקז ובאקו.
ב-1806 נכנעה באקו ומושלה ברח לפרס, מאחר שבפעם הראשונה שבה דרשו ממנו הרוסים להיכנע ולמסור את מפתחות העיר, רימה אותם וציווה לרצוח את ציציאנוב.
המלחמה הסתיימה בשנת 1813, ובמסגרת הסכם גוליסטן שנחתם, עברה העיר לשליטה רוסית.
בין 1917 ל-1918 עברה באקו ידיים מספר פעמים, עד שהוכרזה ב-1918 כבירת הרפובליקה הדמוקרטית של אזרבייג'ן.
ב-1920 הגיע הצבא האדום לעיר, הכריח את תומכי העצמאות להיכנע, ובאקו הוכרזה כבירת הרפובליקה הסובייטית הסוציאליסטית של אזרבייג'ן.
בינואר 1990 אירעו בעיר מהומות המוניות.
כדי להשיב את השליטה על העיר, הורה מיכאיל גורבצ'וב להכניס לתוכה כוחות צבא.
במהלך מספר ימים נהרגו כמה מאות אזרחים מתושבי העיר.
בשנת 2000 הוכרזה העיר העתיקה של באקו כאתר מורשת עולמית על ידי אונסק"ו.
העיר העתיקה (İçəri Şəhər - "העיר הפנימית") – שוכנת במרכזה של באקו ומוקפת חומה.
ידועה במגדל העלמה מן המאה ה-11 ובמסגד דג'ומה.
העיר החדשה – נבנתה לאחר גילוי נפט באזור.
באקו היא עיר הבירה הנמוכה בעולם וגובהה 28 מטר מתחת לפני הים.
עיקר כלכלתה של באקו מתבססת על הנפט ומוצריו.
החל מהמאה ה-8 היה ידוע על קיומו של נפט באזור, וכבר ב השתמשו בנפט לתאורה.
שאיבת נפט מסחרית החלה בשנת 1872. עד סוף המאה ה-20 מוצו מרבית מרבצי הנפט של האזור.
באקו הגישה את מועמדותה לאירוח משחקי הקיץ האולימפיים במסגרת המכרזים האולימפיים ל-2016 ול-2020, אך לא הצליחה לעלות לשלבי הגמר של המכרזים.
באקו נבחרה לארח ב-2015 את הטורניר הראשון של משחקי אירופה, שמתקיים אחת ל-4 שנים בדומה לאולימפיאדה אך יהיה פתוח רק למדינות החברות בהתאחדויות הספורט באירופה.
באקו אירחה את אירוויזיון 2012.
באקו מארחת מדיי שנה את מרוץ הפורמולה 1 היוקרתי.
מגדל באקו הוא הבניין הגבוה בעיר ומגיע לגובה של 277 מטר.
"מגדלי הלהבה" הם המגדלים המפורסמים ביותר בעיר.
שלושת המגדלים מעוצבים בצורת להבות, ומוארים בלילות בתאורה צבעונית, מתחלפת ומיוחדת המופעלת על ידי מחשבים.
הרכבת התחתית של באקו נפתחה לציבור ב-1967. מערכת הרכבות מורכבת משני קווים ארוכים קו אדום, וקו ירוק, ומשני קווים קצרים יותר - סגול וירוק בהיר.
הרכבת התחתית של באקו עוצרת ב-38 תחנות.
באפריל 2024 הסיעה הרכבת התחתית כ-20.5 מיליון נוסעים.
המטרו פעיל מ-6 בבוקר ועד חצות והוא מסיע מעל 600,000 נוסעים ביום.
יש תחנת מטרו גם בכיכר ניזאמי, והיא קרובה מאוד לכניסה לעיר העתיקה.
הנסיעה מצריכה רכישה מוקדמת של "כרטיס באקו" (Baki Kart).
בכל כניסה לתחנת מטרו מוצבת מכונה אוטומטית לרכישת כרטיסי באקו.
אוטובוסים ציבוריים - מערכת מסועפת של אוטובוסים ציבוריים מסיעה ברחובות באקו.
גם לנסיעה ברוב האוטובוסים נחוץ "כרטיס באקו" (Baki Kart), אף לנסיעה אחת בודדת.
כרטיסי באקו ניתנים לרכישה במכונות אוטומטיות הפזורות ברחבי העיר, ובמיוחד בסמוך לתחנות חשובות, ובכניסות לתחנות הרכבת התחתית.
מוניות - חלק מהמוניות בבאקו דומות בצורתן למוניות בלונדון.
מוניות "רשמיות" צבועות בצבע סגול ולכן, הן נקראות "חצילים" בפי המקומיים.
שמורת גובוסטאן – שמורת טבע לאומית שיש בה מוצגים עתיקים, פטרוגליפים, וגם לועות געש בוציים.
מקדש האש של באקו – דמוי טירה המוקדש לאש, מזרם זרתוסטרה ההודי.
יאנר דג (Yanar Dagh) – הר האש/ארץ האש, או ההר הבוער.
בערת אש תמידית בצלע ההר.
מרכז היידר אלייב – מוזיאון ומרכז פעילות גדול להנצחת הנשיא היידר אלייב.
– טיילת ארוכה ומלאת פעילות ואטרקציות, על חוף הים הכספי.
מסגד ביבי הייבאט – מסגד גדול, הכולל קבר של אחד מצאצאי מוחמד, מייסד האסלאם.
מוזיאון השטיחים הלאומי של אזרבייג'ן – הוא מוזיאון לשטיחים אזריים מכל הסוגים, ובו גם מוצגי אומנות מסוגים אחרים, חרסים, כדים ועוד.
באקטהד (Buckethead, בתרגום מאנגלית: "ראש דלי"; נולד בשם בריאן פאטריק קרול (Brian Patrick Carroll) ב-13 במאי 1969) הוא מוזיקאי אמריקני שמנגן בעיקר על גיטרה חשמלית.
הוא החל לפעול בסוף שנות ה-80 של המאה ה-20 ובמהלך הקריירה שלו שיתף פעולה עם מספר נכבד של מוזיקאים בסגנונות כגון מטאל מתקדם, ת'ראש מטאל, פאנק (Funk), ג'אז, מוזיקה אלקטרונית ועוד.
במסגרת 22 שנות פעילותו, הספיק באקטהד להקליט 27 אלבומי סולו וניגן בכ-50 אלבומים נוספים.
באקטהד ידוע בהופעתו הבלתי-שגרתית: הוא תמיד מופיע בפומבי כשעל פניו מסכה לבנה ועל ראשו דלי של רשת מסעדות המזון המהיר KFC (קנטקי פרייד צ'יקן), לפעמים הוא משתמש בדלי לבן פשוט.
בהופעותיו הוא מבצע תרגילי נונצ'קו וגם את ריקודי ה"רובוט" והברייקדאנס שלו ולפעמים גם מחליף צעצועים עם הקהל.
באקטהד החל לנגן כשהיה בן 12 אך אמר שהוא לא עסק בנגינה ברצינות עד שנה לאחר מכן, כשעבר עם משפחתו לקלרמונט, קליפורניה.
נגינתו החלה להשתפר כשלקח שיעורים ממורים שונים כמו פֶבר בראון, ג'וני פורצ'ן ומקס מקגוויר.
מאוחר יותר, הוא הודרך על ידי פול גילברט והתחיל להקליט קלטות דמו הן של נגינתו והן של סגנון הכתיבה שלו.
1988-1994: קריירת סולו מוקדמת וPraxis
בשנת 1988, השתתף באקטהד בתחרות של המגזין Guitar Player עם שיר שזכה במקום השני.
באותה השנה, נודע לעורך המגזין, ג'אס אוברכט, על באקטהד, כאשר באקטהד והוריו השאירו קלטת דמו שיועדה לו, בדלפק הקבלה של המגזין.
משהתרשם אוברכט, הוא מיהר להציע לבאקטהד שיעבדו יחדיו כדי שיוכל לממש את מלוא הכישרון שלו.
במהרה הם נהיו חברים ובשנת 1991, עבר באקטהד להתגורר במרתפו של אוברכט.
באקטהד הוציא עם להקתו Deli Creeps קלטת דמו ראשונה, בה הוכלל גם השיר הזוכה במקום השני, בנוסף לשיר אחר.
לאחר שבאקטהד הוציא שתי קלטות דמו הנקראות Giant Robot ו-Bucketheadland Blueprints, הוא הוציא את אלבומו הראשון Bucketheadland בחברת התקליטים היפנית של ג'ון זורן, בשנת 1992. על אף שהאלבום היה זמין רק בתור ייבוא יקר, הוא זכה לביקורות טובות ולתשומת לב.
בערך באותו הזמן, הכיר באקטהד את ביל לאזוול.
באקטהד הוצג (בתור מבצע, מפיק ומלחין) לביל לאזוול על ידי המתופף בריאן מנטייה, אשר נתן לאזוול קלטת וידאו בה באקטהד נראה מנגן בחדרו.
במהרה הפך באקטהד לגיטריסט המרכזי השני שלו, מלבד ניקי סקופליטיס.
בשנת 1992, באקטהד, יחד עם ביל לאזוול, ברני וורל, בוטסי קולינס ובריאן מנטייה, הקים את הסופרגרופ Praxis.
אלבומם הראשון, Transmutation, שוחרר כבר באותה השנה וקיבל ביקורות טובות.
הפרויקט היה רעיונו של לאזוול, בו השתתף סרג' טנקיאן כמו רבים אחרים.
באקטהד השתתף בכל אלבומי הלהקה מלבד האלבום הראשון 1984 והאלבום Mold.
בשנת 1994, הוציא באקטהד את האלבום Dreamatorium, תחת השם Death Cube K, אנגרמה של המילה "Buckethead".
בנוסף בשנת 1994, הוציא באקטהד את אלבום הסטודיו השני שלו, Giant Robot, אשר מציג הופעות אורח רבות על ידי אמנים כגון איגי פופ וביל מוסלי.
שם האלבום הגיע מהסדרה היפנית Johnny Sokko and his Flying Robot, אותה באקטהד אהב.
בנוסף, הוא הוציא עוד שני אלבומים עם Praxis, אלבומי הסטודיו השני והשלישי שלהם: Sacrifist ו- Metatron.
על פי האוטוביוגרפיה של אנתוני קידיס, Scar Tissue, באקטהד נבחן לתפקיד הגיטריסט של הלהקה רד הוט צ'ילי פפרז (בלי לשמוע שיר אחד שלהם), זמן קצר לאחר שג'ון פרושיאנטה עזב אותה לראשונה ב-1992. בסיסט הלהקה פלי, ציטט:
1995-1998: שיתוף פעולה, פסקולי סרטים ו-Praxis
בשנת 1995, באקטהד לא הוציא אף אלבום סולו אך שיתף פעולה עם מספר אמנים כמו יונאס הלבורג ומייקל שריב.
בנוסף הוא תרם להקלטת מספר פסקולי סרטים כגון Johnny Mnemonic ומורטל קומבט.
שנה לאחר מכן, בשנת 1996, הוציא באקטהד את אלבום הסטודיו השלישי שלו הנקרא The Day of The Robot, בעזרת המפיק האנגלי DJ Ninj ובעזרת לאזוול.
בנוסף הוא הוציא אלבום עם בריאן מנטייה והקלידן פיט סקטורו, בחברת תקליטים יפנית קטנה בשם NTT Records.
האלבום נקרא Giant Robot (להבדיל מאלבום הסטודיו משנת 1994 הנושא את אותו השם).
שני האלבומים שוכפלו לכדי כמות מצומצמת של עותקים וכיום הם בידי אספנים.
כמו כן, שוחררה קלטת דמו נוספת על ידי ה-Deli Creeps.
בשנת 1997, באקטהד המשיך לתרום לעשיית פסקולי הסרטים לסרטים Beverly Hills Ninja ומורטל קומבט 2.
בשנה זו הוציא תחת השם הבדוי Death Cube K אלבום נוסף בשם Disembodied.
בשנת 1998, באקטהד הוציא את אלבום הסטודיו הרביעי שלו, Colma, אשר הוקדש לאימו אשר הייתה חולה בסרטן המעי הגס באותו הזמן.
אלבום נוסף ששוחרר באותה השנה - אלבום אוספים של Praxis הנקרא Collection.
1999-2004: פרויקטים חדשים, Guns N' Roses והכרה ציבורית
בשנת 1999, באקטהד שיתף פעולה עם לס קלייפול באלבום הסטודיו החמישי שלו, Monsters and Robots - כרגע האלבום הכי נמכר בכל תקופה הקריירה שלו.
באלבום הזה נכלל השיר "הבלדה אודות באקטהד", אשר היה השיר הראשון לו הוכן וידאו קליפ.
בנוסף בשנה זו, החל באקטהד שלושה פרויקטים חדשים: הראשון נקרא Cornbugs עם השחקן ביל מוסלי, המתופף פינצ'פייס ומאוחר יותר גם הקלידן טרוויס דיקרסון.
השני היה Cobra Strike עם אלבום בשם The 13th Scroll, בו מופיעים פינצ'פייס, בריאן מנטייה, DJ Disk וביל לאזוול.
הפרויקט השלישי היה עם השחקן ויגו מורטנסן אותו הכיר בשנת 1996. ביחד הם הוציאו שלושה אלבומים שנחשבים לנדירים, כך שאלבום אוספים שהם הוציאו בשנת 2004 פיצה על כך.
גרסה מעובדת של האלבום החי Live in Poland של Praxis, הנקראת Warszawa יצאה גם כן באותה השנה.
יתרה מזאת, באקטהד הציע למעריציו הצעה מיוחדת: הוא יקליט להם אלבום של כחצי שעה על נושא לפי בחירתם (מתוך 5 נושאים שניתנו לבחירה), בתמורה ל-50 דולר ליחידה.
באקטהד צבר תודעה ציבורית בעזרת מינויו לתפקיד הגיטריסט המוביל של הלהקה Guns N' Roses, בשנים 2000 - 2004. יחד עם הלהקה, הוא הקליט חלקים מן האלבום Chinese Democracy והופיע איתה בשנים 2001 - 2002.
באקטהד קיבל שיחת טלפון מאקסל רוז בה הוא ביקש ממנו להצטרף ללהקתו.
באקטהד סירב ולמרות זאת, רוז המשיך במסעי שכנועים עד שהצליח לשכנע את באקטהד בעזרת מתנה - בובה של פני עור.
באקטהד רואה זאת כמחווה, (כמי שעוקב אחרי דמויות כמו פני עור ואוהב סרטי אימה) והוא מסכים לבקשתו של רוז.
למרות היותו חבר בלהקה Guns N' Roses, המשיך באקטהד בקריירת הסולו שלו והוציא את אלבום הסטודיו השישי שלו, בשנת 2001, הנקרא Somewhere Over the Slaughterhouse, ומיני האלבום היחיד שלו, בשם KFC Skin Piles.
יחד עם הלהקה Cornbugs הוא הוציא שני אלבומים נוספים.
הוא חבר לשני פרויקטים נוספים, האחד עם הקלידן והמפיק טרוויס דיקרסון והשני עם הבסיסט והמפיק ביל לאזוול.
מאוחר יותר, בשנת 2003, מוציא באקטהד את אלבום הסטודיו העשירי שלו, Bucketheadland 2, אלבום ההמשך לאלבומו הראשון - Bucketheadland.
יחד עם ויגו מורטנסן מוציא באקטהד אלבום נוסף בשם Pandemoniumfromamerica.
בשנת 2004 פורש באקטהד מGuns N' Roses עקב חילוקי דעות עם רוז.
על פי טענתו של רוז, התנהגותו ועקביותו של באקטהד אינן צפויות ביחס ללהקה, על אף שהיה מוחתם על חוזה.
מנהלו של באקטהד מספר כי הלה פרש מאחר שהם לא יכולים להקליט ולו אלבום אחד או לדבוק בסיבוב הופעות.
בנוסף לשנה זו, הוציא באקטהד שלושה אלבומי סטודיו נוספים: Island of Lost Minds, Population Override ו-The Cuckoo Clocks of Hell אשר נחשב לאלבום הכי כבד עד לנקודה הזאת.
באקטהד הוציא שני אלבומים נוספים במסגרת פעילותו בלהקה Cornbugs ואלבום נוסף יחד עם ויגו מורטנסן.
בשנת 2005, באקטהד הוציא אלבום נוסף במסגרת הפרויקט Buckethead & Friends, אשר בו שיתף פעולה עם סולנים שונים.
שמו של האלבום הוא Enter the Chicken והוא הוקלט על ידי סרג' טנקיאן אצל חברת ההקלטות הפרטית שלו, Serjical Strike.
השיר We Are One בו טנקיאן שר, זכה לקליפ משלו.
בנוסף, השיר נהיה לחלק מן הפסקול של הסרט Masters of Horror.
בנוסף בשנה זו, הוציא באקטהד שני אלבומי סטודיו נוספים בשם Kaleidoscalp ו-Inbred Mountain.
בשנה זו, הציג באקטהד את ה-DVD הראשון שלו, Secret Recipe.
ה-DVD הזה מציג קטעים מהופעות וקליפים.
בנוסף גם אפשר לשמוע שם את שני הדמואים שבאקטהד הקליט בתחילת דרכו.
יחד עם Cornbugs, הוא מוציא עוד שני אלבומי אוספים.
ה-Deli Creeps, מוציאים את אלבום הסטודיו הראשון שלהם.
השירים הם אותם השירים שנמצאים בקלטות הדמו שלהם משנות ה-90 אבל עם סאונד הרבה יותר כבד.
Praxis מוציאים אלבום הופעה חיה נוסף.
יחד עם ויגו מורטנסן, באקטהד מוציא את האלבום Intelligence Failure אשר כולל קטעי נאומים (מלווים בנגינת גיטרה ופסנתר) של אנשי פוליטיקה אמריקאיים ידועים, בין היתר ג'ורג' בוש וסגנו, דיק צ'ייני.
בשנת 2006, אור הזרקורים נחת על הקלטתו של באקטהד עבור המשחק "גיטר הירו 2".
באקטהד מקליט את השיר Jordan לראשונה אחרי שבמשך זמן-מה, היה מנגן קטעים מן השיר Post Office Buddy במקום מה שכיום ידוע בתור הסולו של השיר.
את הסולו באקטהד הקליט במיוחד בשביל המשחק והשיר היה שיר בונוס.
שם השיר נגזר משמו של שחקן הכדורסל, מייקל ג'ורדן, אותו באקטהד מעריץ.
השתתפותו בהקלטות למשחק "הקפיצו" את פרסומו בכמה רמות.
בינתיים זו הנקודה הכי משפיעה בפרסומו בה מיליוני שחקנים נחשפו אליו וכך צבר עוד פרסום ומעריצים.
באקטהד מוציא זוג סרטי DVD (בשם 2 & Young Buckethead Vol.
1) המציגים קטעי וידאו מתקופת צעירותו הכוללים ראיון והופעות מוקדמות של הלהקה Deli Creeps.
מאוחר יותר באותה השנה, מוציא באקטהד יחד עם Cornbugs אלבום אוספים נוסף, וזהו האלבום האחרון של הלהקה.
בנוסף, הוא הוציא אלבום עם טרוויס דיקרסון הנקרא Chicken Noodles.
בשנת 2007 באקטהד מוציא אלבום עם כמות חומר חסרת תקדים: האלבום ששמו In Search of The, כולל 13 אלבומים שנעשו במלואם על ידי באקטהד.
בכל 13 האלבומים הללו, ישנם 92 שירים שאורכם יחדיו הוא כ9 וחצי שעות.
אלבום אחר שבאקטהד מוציא הוא אלבום סטודיו נוסף בשם Pepper's Ghost.
בנוסף, באקטהד מוציא אלבום של חומרים מתחילת שנות ה-90 בהם הוא מנגן על גיטרה אקוסטית, אלבום בשם Acoustic Shards.
מספר חודשים לאחר מכן, הוא מוציא קלטת דמו בשם Bucketheadland Blueprints.
לקראת סוף שנת 2007, באקטהד מוציא שני אלבומי סטודיו נוספים ואחרונים לאותה השנה: Decoding the Tomb of Bansheebot ו-Cyborg Slunks.
תחת השם Death Cube K, הוא מוציא שני אלבומים נוספים לשנת 2007: DCK ו-Monolith.
בשנת 2008, באקטהד מוציא את האלבום From the Coop אשר מכיל קטעי דמו ישנים ואת הדמואים אשר נתן לאוברכט בשנת 1988. באקטהד מוציא אלבום סטודיו נוסף בשם Albino Slug אשר היה לאלבום הראשון אשר הראה מין שינוי בסגנון אלבומי הסטודיו של באקטהד.
לאורך שנת 2009 באקטהד מוציא ארבעה אלבומי סולו: Slaughterhouse on the Prairie בו מקדיש באקטהד שני שירים לכבוד יום הולדתו של שחקן הכדורסל לברון ג'יימס .
לאחר מכן, יוצאים שני אלבומים מעט שנויים במחלוקת בשם Forensic Follies והאלבום הפחות-או-יותר עוקב שלו, Needle in a Slunk Stack.
באלבומים אלה משתמש באקטהד בטכניקה הידועה בשם זנוכרוניה שלפיה נלקח קטע משיר עבר (של אותו האמן) ומנוגן בשיר נוכחי וחדש, דבר היוצר בלבול אך גם תחושה נעימה בגלל ההיכרות עם הקטע.
ביולי של שנת 2009, מפרסם באקטהד באתרו שיר לזכרו של מייקל ג'קסון, בשם The Homing Beacon.
באקטהד בנה יחד עם יצרנית כלי הנגינה גיבסון גיטרת קוסטום הזהה ברובה לגיטרה לנוכחית שלו.
גיטרה זו נועדה להיות משוכפלת והחל מה 26 בפברואר היא שווקה בחנויות.
בין השפעותיו ניתן למנות את מייקל ג'קסון, ג'ו סטריאני, שון ליין, פול גילברט, רנדי רודס, The Residents וכמו כן, נגנים איתם ניגן במשך השנים.
באקטהד מציין גם השפעות שאינן מוזיקליות, מדמויות כמו הכדורסלנים מייקל ג'ורדן ולברון ג'יימס, מספר סדרות וסרטי מדע בדיוני כולל הסדרה האהובה עליו, Giant Robot.
(רשימה זו מכילה אלבומי אולפן בלבד)
בָּאקַה אל-גַֿרְבִּיָּה היא עיר ערבית בצפון השרון בסמוך לקו הירוק.
בשנת 2003 אוחדה באקה אל-גרבייה עם ג'ת והוקמה עירייה חדשה בשם "באקה-ג'ת".
בחקיקה שתוקפה מ-1 בנובמבר 2010 בוטל האיחוד.
ממזרח לבאקה אל-גרבייה (באקה המערבית) שוכן היישוב באקה א-שרקייה (באקה המזרחית).
שני היישובים הוקמו במאה ה-17 כשני כפרים נפרדים.
תושבי הכפר השתתפו במרד הערבי הגדול (1936–1939), וביולי 1938 נערכה בכפר פעולת תגמול בריטית שבמהלכה נהרסו בו עשרות בתים של חשודים בטרור.
בשנות הארבעים עבדו תושבי הכפר, ביחד עם כפרים סמוכים ופועלים יהודים, בקמפים (מחנות הצבא הבריטי) ובראשם במנחת עין שמר (שנקרא בשעתו RAF Ein Shemer).
עם קביעת הקו הירוק לאחר מלחמת העצמאות, הפריד הגבול בין שני היישובים: באקה אל-גרבייה בצד הישראלי של הגבול ובאקה א-שרקייה בצד הירדני של הגבול.
לאחר מלחמת ששת הימים נוצרו מחדש קשרים בין שתי ה"באקות", המזרחית והמערבית, אולם אלו התערערו עם פרוץ האינתיפאדה הראשונה, כיוון שתושבי באקה א-שרקייה השתתפו באינתיפאדה, בשעה שתושבי באקה אל-גרבייה, שהם אזרחים ישראלים, נמנעו מכך.
לאחר חתימת הסכמי אוסלו הוכפפה באקה א-שרקייה לרשות הפלסטינית.
כיום מפרידה גדר ההפרדה בין שתי ה"באקות", ולפיכך שוב נוצר ביניהן מחסום פיזי, לראשונה מאז יוני 1967.
ב-6 באוגוסט 1984 ארבעה מתושבי העיר חטפו, עינו והוציאו להורג את החייל משה תמם.
לתמם עצר רכב קורטינה ובו ארבעת המחבלים: איברהים ראוק באדסה, וליד נימר אסעד דקה, ראש החוליה אבראהים נאיף אבו מוך, ורושדי חמדון אבו מוך; כולם חברי החזית העממית לשחרור פלסטין מבאקה אל גרביה, שהוטל עליהם לחטוף חייל ישראלי ולהעביר אותו לסוריה.
החיפושים אחרי תמם ארכו ארבעה ימים.
ב-10 באוגוסט 1984 מצא חקלאי ערבי את גופתו בפרדס סמוך ליישוב מבוא דותן שצפון השומרון, עם סימני חבלה קשים שהעידו על התעללות בסכין.
תמם היה שעון על עץ זית היות שרוצחיו הניחוהו כך על מנת לשוות לו מראה של אדם ישן.
בחזהו היה נקב של כדור חודר, ופצע יציאה בשמאל גבו.
באקה אל-גרבייה נחשבת למרכז עירוני עבור הכפרים השכנים: כפרי זמר, מיסר, אום אל קוטוף, ג'ת וישובים שונים אחרים בוואדי עארה.
בעיר שוכן בית הדין השרעי האזורי והיא אף מהווה מקום מושב נוסף לבית הדין השרעי לערעורים.
בעיר ניתנים שירותי בריאות של קופות החולים כללית, מאוחדת ולאומית, ומכבי וכן מרכזי טיפת חלב לבריאות האם והתינוק ובנוסף, מרכז רפואי מקומי בשם "אלנור" (مركز النور).
בעיר 9 בתי ספר יסודיים, 4 חטיבות ביניים, 4 בתי ספר תיכוניים, בית ספר אזורי לחינוך מיוחד, בית ספר למחוננים ומכללת אלקאסמי ללימודים אקדמיים בחינוך (B.Ed).
כמו כן ישנה המכללה להכשרת הנדסאים בתחומי מדעי המזון והביוטכנולוגיה.
בבאקה ישנו מרכז פסג"ה (פיתוח סגלי הוראה) אזורי מקיף שבו יש חומרי עזר הדרושים למורה בית ספר כמו קלטות, תוכניות לימודים וסרטים לימודיים.
בבאקה פועל מזה שנים רבות מתנ"ס (מרכז קהילתי) תחת השם "עמותת בית אלשביבה".
המתנ"ס עובד בקשר ישיר עם בתי הספר היסודיים בעיקר ונחשב לאחד המתנ"סים המובילים במגזר הערבי ובאזור השרון.
בעיר פועל המרכז הקהילתי "נאדי הדאיה" (نادي هداية) המקיים פעילויות חינוכיות וחברתיות למגוון רחב של אוכלוסיות, ומקיים הרצאות שבועיות במגוון רחב של נושאים שמעניינים את החברה.
ספריית באקה אל-גרבייה כוללת 66 אלף ספרים ויש לה מעל ל-10 אלף מנויים.
תושבי באקה אל-גרבייה מתפרנסים בעיקר מתעשייה ומעט מחקלאות, ורוב תושביה עובדים בערים הסמוכות או במגוון רחב של עבודות בתל אביב, חיפה, גוש דן והשרון.
לעיר באקה אל-גרבייה יש קבוצת כדורגל הנקראת הפועל באקה אל-גרבייה שמשחקת בליגה א'.
בשנת 2016 קבוצת הכדורגל הגיעה לסיבוב ח' בגביע המדינה בכדורגל אך הפסידה 0–3 להפועל אשקלון.
באר באקה (ביר באקה): באר עתיקה בעומק 37 מטרים שראשיתה בתקופה הכנענית ושימשה עד לשנות ה-50 של המאה ה-20 להשקיית שדות ולשתייה.
בעיר עדיין מוכרים שירים עממיים שחוברו סביב הבאר ובטקסים הקשורים בה ומצביעים חשיבותה ומעמדה של הבאר בחיים במקום.
עם חיבור העיר למערכת המים של חברת מקורות בשנות ה-50, הפסיקה הבאר לשמש את תושבי העיר ולאחר תקופה קצרה נאטמה ונקברה תחת ערימות אשפה.
בשנת 2005, התאגדה קבוצת תושבים בשם "ידידי ושכני באר באקה" בכוונה להציל ולשקם את הבאר.
הקבוצה בראשות איברהים מוואסי ששימש בשעתו כמנהל אגודת המים העירונית, אספה תרומות בסכום של כ-40 אלף שקלים לשיקום הבאר וסביבתה והמקום הפך לשטח ציבורי פתוח.
במהלך עבודות שתילת הדקלים באתר, נחשפה שוקת עם טיח על בסיס חרס האופיינית לטכנולוגיית הבנייה מהתקופה הכנענית.
הבאר מוזכרת בכתביו של הגאוגרף המוסלמי אל-מרקיזי שאף מציין שהמקום נקרא כבר בשנת 1265 בשם באקה אל-גרבייה.
בסמוך לבאר ניצבת היום "אבן הכלה" שאליה הייתה מביאה החמות את כלתה הטרייה במהלך החודש הראשון לנישואיה.
ביר בורין: באר מים עתיקה ששימשה עד לשנות ה-50 להשקיית שדות ומטעים של תושבי היישוב.
מקאם אל-עג'מי: מקאם הממוקם בלב השכונה הצפונית א-שמייה.
המבנה המתנשא לגובה של כ-5 מטרים, מתוארך למאה ה-16 ועל פי המסורת הוקם כזיכרון ללוחם שהגן על הכפר מפני הכובש הצלבני.
בשנת 1995 שופץ המבנה כחלק מפרויקט שיקום שכונות.
רחוב אל-קודס: רחוב המסחר הראשי של באקה אל-גרבייה.
עד לאחרונה נקרא היה הרחוב על שם חיים ויצמן, אך במסגרת שינוי שמות הוענק לרחוב הראשי של העיר השם אל-קודס.
הרחוב חוצה את העיר מצפון לדרום ואורכו מגיע ל-3.8 ק"מ.
מועדון הכדורגל באקו (באזרית: Bakı Futbol Klubu), הוא מועדון כדורגל אזרי שנוסד בשנת 1997. קבוצת הכדורגל ממוקמת בעיר באקו, בירת אזרבייג'ן.
הקבוצה משחקת באצטדיון טופיק בחרמוב.
באקור השלישי (בגאורגית: ბაკურ III; נפטר ב-580) או באקוריוס השלישי היה המלך האחרון משושלת חוֹסרוֹידים שמלך על ממלכת איבריה.
עם מותו בוטלה המלוכה הגאורגית על ידי האימפריה הסאסאנית.
השם באקוריוס צורה לטינית של השם היווני באקור (Βάκουρ) שהוא כשלעצמו גרסה של השם האיראני () פקוּר, שמקורו במילה מהשפה האיראנית העתיקה באג-פוּהר ("בן של אל").
מקור השם השם "באקור" הגאורגי (ბაკურ) והארמני (Բակուր) מקורו מ"פקור" בשפה האיראנית התיכונה.
באקור ירש את אביו פארסמן הרביעי כמלך ממלכת איבריה.
מועד הכתרתו לכס המלוכה אינו ידוע, אולם ידוע כי שלט בתקופה המקבילה לשלטונו של המלך הפרסי הורמיז הרביעי (בנו של כוסרו הראשון) (579-590) מהאימפריה הסאסאנית.
סמכויותיו של באקור בתקופת שלטונו היו מוגבלות ובקושי הגיעו אל מעבר למצודת אורג'מה, כאשר בירת ממלכתו הייתה טביליסי, ואיבריה הפנימית נשלטה למעשה על ידי הסאסאנים.
הרשומות הגאורגיות מציינות כי באקור שלט במשך 13 שנה וכי היה מלך נוצרי טוב שבנה כנסיות רבות.
עם מותו של באקור, ניצל הורמיז הרביעי את מותו וביטל את המלוכה של ממלכת איבריה.
רולנד גריגור סאני , יצירת האומה הגאורגית, עמ' 23, ,
ארנולד הוג, מרטין ג'ונס, ג.
באקיו (בבסקית: Bakio) הוא כפר בארץ הבסקים.
מבחינה אדמיניסטרטיבית הוא רשות מקומית במחוז ביסקאיה בקהילה האוטונומית של חבל הבסקים, בספרד.
בעבר כונתה העיירה בשם באסיגו דה באקיו, וכיום זהו שמה של השכונה המרכזית בה.
באקיו ממוקם בשטח ההיסטורי של ביסקאיה, באזור אוריבה והוא ממוקם ממש בין מונגיה וברמאו.
הרי בורגואה, גרבולה חאטה מקיפים את העירייה שמארחת במקביל את נחל אסטפונה ונחל אונדארה.
באקה א־שרקייה הוא כפר פלסטיני בצפון השומרון.
לפי הלשכה הפלסטינית המרכזית לסטטיסטיקה (PCBS), בשנת 2007 היו בכפר 4,101 תושבים.
פליטים פלסטינים היוו 20.4% מהאוכלוסייה ביישוב בשנת 1997.
כ־3 קילומטרים למערב, בצד השני של הקו הירוק, שוכנת באקה אל-גרבייה (תעתיק מדויק: "באקה אלע'רביה", פירוש: "באקה המערבית") הנמצאת בתחום השיפוט הישראלי.
כיום מפרידה גדר ההפרדה בין שתי ה"באקות", ולפיכך שוב קיים ביניהן מחסום פיזי.
לפני האינתיפאדה השנייה שטחה של באקה א־שרקייה היה כ-4,000 דונמים.
ישראל הפקיעה כ־2,000 דונם כדי לבנות את גדר ההפרדה.
במהלך שלטון האימפריה העות'מאנית, בשנת 1596, הייתה באקה א־שרקייה ממוקמת בנפת קאקון, אשר בסנג'ק שכם.
באקה א־שרקייה שוכנת באתר עתיק.
אבן עם כתובות בערבית הנמצאות בכניסה למסגד ישן עשויות להיות ההתחלה של הענקת טקסט וקף.
על פי [הסכמי שביתת הנשק בתום מלחמת העצמאות] נכללה באקה אל־גרבייה בשטח שהועבר עם [ואדי עארה] לידי ישראל, בעוד באקה א-שרקייה נותרה תחת שלטון [ממלכת ירדן], עד מלחמת ששת הימים ב-1967.
כיום נמצאת באקה א-שרקייה בשטחי A ו-B של [הרשות הפלסטינית], מעבר למכשול ההפרדה.
ב-22 בפברואר 1988, בזמן [האינתיפאדה הראשונה], אזרחים ישראלים שנתקלו ככל הנראה במחסום אבנים, פתחו בירי שממנו נפגעה נערה.
הנערה, ראודה מחמד לוטפי בת 15, שעמדה בפתח ביתה, פונתה לבית החולים הלל יפה בחדרה, שם נקבע מותה.
מתנחל תושב חרמש נעצר בחשד שביצע את הירי.
באקווילד הוא מפיק היפ הופ מהברונקס, ניו יורק, ארצות הברית.
במקור באקווילד היה די ג'יי ולאחר שהוא פגש את Lord Finesse הוא עבר להיות מפיק לשירי היפ הופ.
יותר מאוחר הוא הצטרף ללהקה D.I.T.C עם הראפרים .Showbiz and A.G ,Diamond D, פאט ג'ו, Big L ו-או.סי..
החשיפה הראשונה של באקווילד בציבור הייתה בשנת 1994, כאשר הוא הפיק את השיר "Word...Life" של הראפר או.סי..
באותה השנה באקווילד הפיק שלושה שירים באלבום Stress: The Extinction Agenda של הלהקה Organized Konfusion.
הוא גם נהפך להיות ידוע בעשיית רימקסים רבים לאומני היפ הופ כמו: גורו, ביסטי בויז, Q-Tip, Channel Live, KRS-One, Kool Keith והרבה אומנים אחרים.
מאמצע ועד סוף שנות ה-90 הוא הפיק ועשה רימקסים לאומנים כמו:Diamond D, Capone-N-Noreaga, Lord Finesse, .Showbiz and A.G, Tha Alkaholiks, Mad Skillz, ביג פן, ביסטי בויז, פאט ג'ו, ג'יי זי ו-הנוטוריוס בי.
ב-2011 באקווילד הפיק 12 מתוך 15 שירים באלבום Bon Appetit של הראפר או.סי..
הביט הכי מפורסם של באקווילד יצא בשנת 2001 בסינגל "Whoa!" של הראפר Black Rob.
ב-1999 באקווילד הפיק בדיסק של America is Dying Slowly ,Red Hot Organization, שכלל גם את וו טאנג קלאן, פאט ג'ו, ביז מארקי ועוד מספר אומני היפ הופ ידועים.
הדיסק בא לעלות את המודעות של מחלת האיידס בקרב גברים אפרו-אמריקאים.
Source magazine הכריז את האלבום כ"יצירת מופת".
בשנת 2003 באקווילד הפיק 8 שירים מתוך 20 במיקסטייפ Hard 4 The Streets של הלהקה Kurrup Money.
בַּאקְטְרִיָה היא אזור עתיק במרכז אסיה השוכן בימינו בשטחה של מזרח אפגניסטן, פקיסטן ומעט באוזבקיסטן, בטג'יקיסטן ובסין המודרניות.
צורתה הגאוגרפית של באקטריה יחד עם שכנתה הדרומית ארכוסיה היא כשל פרסה.
גבולותיה הדרומיים, המזרחיים וצפוניים עוברים בהרים גבוהים כמו הינדו-כוש הרי פמיר ואילו גבולה הצפון-מערבי עובר לאורך נהר אמו דריה שאורכו כ-2,400 ק"מ.
העיר החשובה באזור הייתה באקטרה (כיום באלך באפגניסטן) שנתנה לכל האזור את שמו.
באקטריה היא אזור עתיק, בעל היסטוריה עשירה והייתה ביתן של תרבויות עתיקות רבות.
מיקומה הגאוגרפיה האסטרגי על אם הדרך בין הערבה האירואסייתית להודו הקנה לה מעמד כלכלי חשוב.
בעת העתיקה הייתה מרכז לסחר בזהב שנכרה בסיביר והופץ דרכה למערב.
השפעתה הכלכלית החשובה הייתה בין המאה ה-6 לפנה"ס למאה ה-6 לספירה.
במאה ה-6 לפנה"ס נכבשה על ידי האימפריה הפרסית והייתה לסטראפיה (מחוז) חשובה בה.
האימפריה הפרסית התרסקה כתוצאה מפלישתו של אלכסנדר הגדול והתנתקה ממנה הלכה למעשה.
בסוס, האחשדרפן (מושל המחוז) של באקטריה המשיך את ההתנגדות לכובש המוקדוני, אך הובס (ב-329 לפנה"ס).
בתקופה ההלניסטית הייתה חלק מהאימפריה הסלאוקית ובהמשך הוקמה בה הממלכה היוונית של באקטריה.
השלטון ההלניסטי לא האריך ימים ונפל תחת גלי כיבוש של נוודים ממוצא איראני.
במהלך תקופה זו נעלם השם "באקטריה" מהשימוש והאזור איבד את ייחודו.
האזור נכבש על ידי מוסלמים במאה ה-7.
באק ג'ונס היה שחקן קולנוע אמריקאי.
התפרסם בהופעותיו במערבונים זולים (בי מובי) בשנות ה-20 וה-30. בישראל היה מוכר בשם בּוּק ג'ונס.
נולד בשם צ'ארלס פרדריק גבהרט (Gebhart) באינדיאנה, ווגדל בחווה באוקלהומה שם רכש מיומנות ברכיבה על סוסים ובשימוש באקדח, דבר שעזר לו בתפקידיו במערבונים.
בגיל 16 התגייס לצבא ארצות הברית ונשלח לפיליפינים שם נפצע בקרב עם מורדים מוסלמים.
במלחמת העולם הראשונה שימש כמאמן סוסים לצבא.
הוא החל לעבוד כפעלולן במערבונים אילמים ובמהרה החל לקבל תפקידים ראשיים.
הוא הרוויח אז כ-3,500 דולר לשבוע.
ג'ונס הקים חברת הפקות משלו שהתמוטטה במשבר הכלכלי של 1929.
ב-1930 חזר לשחק במערבונים דלי תקציב בשכר של כ-300 דולר לשבוע.
הוא צלח בהצלחה את המעבר מהסרט האילם לסרט מדבר.
קול הבריטון המחוספס שלו התאים לתפקידיו במערבונים רבים בהפקת סרטי קולומביה וסרטי יוניברסל.
סוגת הסרטים הזאת הייתה פופולרית בארצות הברית, באק ג'ונס התפרסם ושכרו הועלה.
ב-28 בנובמבר 1942 הוזמן להופעה במועדון הלילה Coconut Grove בבוסטון.
אש שפרצה במקום גרמה למותם של כ-500 איש במה שנחשב עד היום לאחד מהאסונות הגדולים בארצות הברית.
ג'ונס נכווה קשות, הוחש לבית החולים ומת כעבור יומיים.
בארץ ישראל ביטאו את שמו בטעות כ-בוק ג'ונס וכך הוא נשאר עד ימינו.
דמותו כגיבור מסוקס המגיע לכל מקום על סוסו "סילבר", נלחם בהצלחה נגד הרעים בעזרת אקדחיו ואגרופיו, קסמה לצעירים שראו את סרטיו ורצו להידמות לו.
ממטבעות הלשון דאז: "אל תהיה לי בוק ג'ונס" כלומר - אל תהיה גיבור.
חיים חפר הזכיר אותו בשיר "החופש תם" שכתב לצ'יזבטרון: "...החופש בא פלמחני"ק וחיילת/זוכרים את אקדחיך, הו בוק ג'ונס...".
בישראל היו פופולריות חוברות "בוק ג'ונס" שנכתבו על ידי מירון אוריאל.
חוץ מהשם בוק ג'ונס, כל העלילות היו פרי דמיונו של אוריאל.
בסרט "חסמבה ונערי ההפקר" (1971), אחד מחברי חבורת "המטפחת השחורה" מכונה "בוק ג'ונס" ומתואר כ"שתקן" (את דמותו מגלם השחקן שלמה תרשיש).
באקאר (בסרבו-קרואטית: Bakar) היא עיר נמל במפרץ באקאר, על החוף המערבי של קרואטיה.
השם "באקאר" פירושו בשפת המקום "נחושת".
נכון לשנת 2011 היו בעיר 8,279 תושבים, מעל 90% מהם קרואטים בני הדת הנוצרית קתולית.
היישוב קיבל את סמלו את זכויות העיר ב-1799 מ-מריה תרזה.
במהלך מלחמת העולם השנייה היה במקום מחנה ריכוז איטלקי, אליו הובאו תושבים מאזור ליובליאנה.
אחרי המלחמה הנמל היה תחנה בדרכם ארצה של עולים מרומניה, יוגוסלביה, הונגריה ובולגריה.
מנמל זה הפליגו אוניות המעפילים רפיח, בונים ולוחמים, וכנסת ישראל ואוניית העולים אביוניה.
צ'ארלס לינווד "באק" ויליאמס הוא כדורסלן עבר אמריקאי ששיחק במשך 17 עונות בליגת ה-NBA בעמדת הפאוור פורוורד.
לוויליאמס מספר המשחקים הרב ביותר בתולדות ניו ג'רזי/ברוקלין נטס (635), מספר הדקות ששוחקו הרב ביותר (23,100) ומספר הריבאונדים הרב ביותר (7,576).
ממוצעיו לאורך הקריירה עומדים על 12.8 נקודות ו-10.0 ריבאונדים למשחק, ו-13,017 הריבאונדים שאסף לאורך הקריירה מציבים אותו במקום ה-15 בתולדות ה-NBA..
בין פברואר 1994 לספטמבר 1997 שימש ויליאמס כנשיא איגוד שחקני ה-NBA (ה-NBPA).
ויליאמס נולד וגדל בעיר רוקי מאונט שבקרוליינה הצפונית, ואת לימודיו האקדמיים העביר באוניברסיטת מרילנד.
בעונת ה הוביל את מחוז ה-ACC עם 10.8 ריבאונדים למשחק, אליהן הוסיף 10.0 נקודות, וזכה בתואר "פרשמן השנה במחוז ה-ACC".
בשתי עונותיו הבאות העמיד ממוצעים של 15.5 נקודות ו-11.0 ריבאונדים למשחק שזיכו אותו בבחירות עוקבות לחמישיית העונה של המחוז.
בשנת 1980 נבחר להשתתף באולימפיאדת מוסקבה כחבר נבחרת ארצות הברית, לצד שחקני המכללות מארק אגוויר ואייזיאה תומאס, אך לא זכה לייצג את ארצות הברית מכיוון שהחרימה את המשחקים (במחאה על פלישת ברית המועצות לאפגניסטן).
ויליאמס נבחר בבחירה השלישית בדראפט ה-NBA לשנת 1981 על ידי ניו ג'רזי נטס, אחרי אגוויר ותומאס שנלקחו בשתי הבחירות הראשונות.
בעונת הרוקי שלו עזר ויליאמס לקבוצתו לרשום שיפור של 20 ניצחונות לעומת העונה הקודמת (44-38) כשהוריד 12.3 ריבאונדים בממוצע למשחק (שלישי בליגה) וקלע 15.5 נקודות למשחק ב-58.2% מהשדה (שלישי בליגה).
במהלך אותה עונה נבחר להשתתף במשחק האולסטאר, ובסיומה זכה בתואר רוקי העונה.
בשנים הבאות ביסס עצמו ויליאמס כאחד השחקנים המובילים בליגה בעמדת הפאוור פורוורד, בעיקר בתור ריבאונדר מצוין וכאחד השומרים הטובים בליגה, כשנבחר 4 פעמים לאחת מחמישיות ההגנה של העונה.
לצד הרכז מייקל ריי ריצ'רדסון, הקלע אוטיס בירדסונג והסנטרים מייק ג'מינסקי ודריל דוקינס, סחב ויליאמס את הנטס לשלב הפלייאוף בכל חמש עונותיו הראשונות, בהן עברה הקבוצה סיבוב אחד בסך הכול (בפלייאוף ).
ב-8 עונותיו בניו ג'רזי העמיד ממוצעים של 16.4 נקודות ו-11.9 ריבאונדים למשחק, ובשנת 1999 העלתה הקבוצה את גופייתו עם המספר "52" על תקרת אולמה הביתי כהוקרה על תרומתו למועדון.
בסיום עונת נשלח ויליאמס בטרייד לפורטלנד טרייל בלייזרס בתמורה לסם בואי ובחירת דראפט עתידית (בה נבחר מוקי בליילוק).
לקראת עונת חתם כשחקן חופשי בניו יורק ניקס, ושיחק בקבוצה במשך שנתיים כמחליפו מהספסל של הפאוור פורוורד הפותח צ'ארלס אוקלי.
באקלאש (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-6 במאי 2018, בפרודנטייל סנטר בניוארק, ניו ג'רזי.
האירוע היה האירוע ה-14 בסדרת אירועי באקלאש והיה אירוע הבאקלאש הראשון מאז שנת 2009, שהיה משותף לשני המותגים.
האירוע כלל תשעה קרבות שנבעו מעלילות מתוסרטות גם מ-Raw וגם מסמאקדאון.
ברסלמניה 34, AJ סטיילס גבר על שינסקה נקאמורה ושמר על תואר אליפות ה-WWE.
לאחר הקרב, נקאמורה תקף את סטיילס, מה שהפך את דמותו של נקאמורה להילית (דמות רעה ושנואה על הקהל).
ב-17 באפריל לאחר סדרת תקיפות של נקאמורה על סטיילס, פורסם שיתקיים קרב חוזר בין סטיילס לנקאמורה באירוע הרויאל ראמבל הגדול ביותר ב-27 באפריל, שבו סטיילס הצליח לשמור על התואר כתוצאה מספירת חוץ כפולה.
מאוחר יותר באותו היום פורסם שסטיילס יגן על התואר שלו שוב נגד נקאמורה באירוע באקלאש.
ברסלמניה 34, סת' רולינס ניצח את המיז ופין באלור בקרב משולש וזכה באליפות הבין יבשתית.
לילה לאחר מכן בתוכנית Raw, המיז דרש שהקרב החוזר שלו ייערך בבאקלאש.
לפני קרב זה, רולינס והמיז (ביחד עם פין באלור וסמואה ג'ו) התחרו בקרב סולם מרובע באירוע הרויאל ראמבל הגדול ביותר, שבו רולינס ניצח ושמר על חגורת האליפות.
במהלך הסופרסטאר שייק-אפ, המיז וג'ו הועברו לסמאקדאון, בעוד שרולינס ובאלור נשארו ב-Raw.
ברסלמניה 34, ג'ינדר מהאל ניצח את רנדי אורטון, בובי רוד ורוסב בקרב מרובע, והפך לאלוף ארצות הברית.
שמונה ימים לאחר מכן, במהלך הסופרסטאר שייק-אפ, מהאל הועבר ביחד עם האליפות לתוכנית Raw, אך הפסיד אותה כבר בהגנה הראשונה שלו על התואר לג'ף הארדי.
לאחר הקרב מהאל דרש שהקרב החוזר שלו על האליפות יתרחש באירוע הרויאל ראמבל הגדול ביותר.
לילה לאחר מכן, אליפות ארצות הברית חזרה לתוכנית סמאקדאון ביחד עם האלוף החדש, ג'ף הארדי, שהפריע לאורטון בעת כניסתו לקרב נגד שלטון בנג'מין ולמעשה הארדי הוא זה שהתאבק נגד בנג'מין במקום אורטון.
שבוע לאחר מכן, הארדי היה אמור להתאבק שוב נגד בנג'מין, אך הפעם קרב בדיוק ההפך, כשאורטון הוא זה מפריע לכניסתו של הארדי ונכנס במקומו לקרב נגד בנג'מין.
הארדי שמר על תואר האליפות נגד מהאל באירוע הרויאל ראמבל הגדול ביותר.
לאחר מכן נקבע קרב בין הארדי לבין אורטון לאירוע באקלאש.
ברסלמניה 34, ניה ג'קס ניצחה את אלכסה בליס וזכתה באליפות הנשים של Raw.
ב-23 באפריל פורסם שהקרב החוזר בין השתיים ייערך בבאקלאש.
ב-10 באפריל בתוכנית סמאקדאון, שארלוט פלייר, שרק לפני יומיים שברה את שיא הניצחונות של אסקה ושמרה על האליפות בקרב ביניהן ברסלמניה, הותקפה על ידי ה-IIconics (בילי קיי ופייטון רויס), שהגיעו מ-NXT וערכו את הופעת הבכורה שלהן ברוסטר הראשי.
תקיפה זו איפשרה לכרמלה לפדות את מזוודת "כסף בבנק" שלה ולהפוך לאלופת הנשים החדשה של סמאקדאון.
ב-24 באפריל בתוכנית סמאקדאון, השתיים חתמו על חוזה לקרב חוזר ביניהן באירוע באקלאש.
ברסלמניה 34, ברוק לסנר הגן בהצלחה על האליפות האוניברסלית נגד רומן ריינס ולאחר מכן הגן בהצלחה שוב נגד ריינס בקרב כלוב במסגרת האירוע הרויאל ראמבל הגדול ביותר.
יממה לאחר רסלמניה בתוכנית Raw, ריינס הביע את דעתו על הקרב מול לסנר ברסלמניה עד למצב שסמואה ג'ו, שלא הופיע מאז הפציעה שספג בינואר, הגיע והפריע לריינס באמצע הנאום שלו, קרא לריינס כישלון ואיתגר אותו לקרב באירוע באקלאש.
במהלך הסופרסטאר שייק-אפ, ג'ו הועבר לסמאקדאון.
ב-17 באפריל בתוכנית סמאקדאון, ביג קאס ערך את החזרה מפציעה, במהלך קרב הזוגות בין רוסב ואיידן אינגליש ל-AJ סטיילס ודניאל בריאן, כשהוא בועט בפניו של בריאן וגורם לפסילת הקרב.
שבוע לאחר מכן במהלך קטע בתוכנית של המיז, כשלמעשה דניאל בריאן היה אמור להיות האורח שלו, ביג קאס תקף את בריאן והחליף את מקומו כאורח בתוכנית.
יותר מאוחר באותו הערב, הג'נרל מנג'ר של סמאקדאון, פייג', הודיעה על קיומו של קרב בין בריאן לקאס באירוע באקלאש.
באירוע הרויאל ראמבל הגדול מכולם, קאס הדיח את בריאן במסגרת קרב הרויאל ראמבל הגדול ביותר.
ב-9 באפריל בתוכנית Raw, בובי לאשלי שב לזירת ה-WWE לאחר היעדרות של עשור ממנה.
בנוסף, באותה התוכנית, קווין אואנס וסמי זיין הופיעו מאחורי הקלעים וניסו לשכנע את הג'נרל מנג'ר של Raw, קורט אנגל, שיחתים אותם על חוזה לאחר שלא הצליחו לנצח בקרב הזוגות על העבודה שלהם ברסלמניה נגד דניאל בריאן ושיין מקמהן.
אנגל החליט לקיים קרב בין השניים, כשהמנצח הוא זה שיזכה בחוזה, אך קרב זה נגמר בספירת חוץ כפולה, כך שאף אחד מהם לא קיבל חוזה.
שבוע לאחר מכן במהלך הסופרסטאר שייק-אפ, סטפני מקמהן פסקה נגד אנגל וזיכתה את אואנס וזיין בחוזים לתוכנית Raw.
השניים היו מעורבים בקרב המרכזי חמישה נגד חמישה, אך הפסידו לקבוצה היריבה שכללה את לאשלי וברון סטרומן.
ב-30 באפריל, רומן ריינס, לאשלי וסטרומן ניצחו את ג'ינדר מהאל, אואנס וזיין בקרב שלושה נגד שלושה.
יותר מאוחר באותו הערב, נקבע קרב זוגות לאירוע באקלאש בין לאשלי וסטרומן לבין אואנס וזיין.
ב-4 במאי קרב בין ביילי לרובי ריוט נקבע כקרב מקדים לאירוע באקלאש.
במהלך המופע המקדים, התקיים קרב בין ביילי לרובי ריוט.
לאחר הסחת דעת מצד חברותיה לקבוצה של ריוט, ליב מורגן ושרה לוגאן, ריוט הצליחה לבצע את מהלך הבעיטה, המשמש כמהלך הסיום שלה ולנצח בקרב.
האירוע עצמו נפתח בקרב על האליפות הבין יבשתית בין האלוף, סת' רולינס לאלוף לשעבר, המיז.
מיז שם לעצמו כמטרה לפגוע בברכיים של רולינס, תוך כדי שהוא השתמש במהלך ה"פיגר פור לג לוק" מספר פעמים.
רולינס הצליח לנצח בקרב ולשמור על התואר לאחר מהלך הסיום שלו, הקורב סטומפ.
בקרב השני, ניה ג'קס הגנה על תוארה נגד האלופה לשעבר, אלכסה בליס.
לאחר עשר דקות של קרב ג'קס הצליחה לשמור על תואר אליפות הנשים של Raw לאחר מהלך הסמואן דרופ.
הקרב שבא לאחר מכן היה קרב על אליפות ארצות הברית בין האלוף, ג'ף הארדי לבין רנדי אורטון.
אורטון ניסה לבצע את מהלך ה-RKO שלו, אך הארדי הצליח להתחמק ולפגוע בו במהלך שלו, הטוויסט אוף פייט, לאחר מכן ביצע את מהלך הסיום שלו, "סוונטון בומב" ובכך שמר על התואר.
לאחר מכן, אליאס הגיע לזירה כדי להופיע, אך כשהחל לנגן, נקטע על ידי חברי הניו דיי (ביג אי, קופי קינגסטון ואקסבייר וודס), שהגיעו עם כלי נגינה ורצו להשתתף איתו במופע הנגינה.
המוזיקה של נו ויי חוזה התחילה להתנגן שוב וכולם רקדו על במת הכניסה.
בקרב הרביעי, דניאל בריאן ניצח את ביג קאס בהכנעה לאחר שקאס נכנע למהלך ה"יס לוק".
לאחר הקרב, קאס תקף באכזריות את בריאן.
ואז, כרמלה הגנה על תואר אליפות הנשים של סמאקדאון נגד האלופה לשעבר, שארלוט פלייר.
שארלוט ביצעה את מהלך ה"ספיר" על כרמלה כדי לעצור את תקיפותיה הבלתי פוסקות של כרמלה.
שארלוט השתמשה במהלך ה"פיגר אייט לג לוק", אך כרמלה הדפה את המתקפה ואף הפכה אותה לתרגיל ההכנעה שלה, "קוד אוף סיילנס".
שארלוט ביצעה את מהלך המונסולט מהחבל העליון, אך כרמלה התחמקה.
בנחיתה מהמהלך שארלוט נפגעה בברך, כרמלה ניצלה זאת ובעטה בה מאחורי הברך.
לאחר מכן כרמלה הצמידה את שארלוט באחיזת ג'קנייף כדי לשמור על התואר.
הקרב הבא היה בין AJ סטיילס לבין שינסקה נקאמורה בקרב ללא פסילות על אליפות ה-WWE.
נקאמורה ניסה לבצע את מהלך הסיום שלו, "קינשאסה", אך סטיילס בלם את התקיפה כשהוא זרק על הברך של נקאמורה כיסא, תוך כדי מהלך זה הכיסא חזר כהדף מהברך של נקאמורה ללחי השמאלית של סטיילס והוא החל לדמם.
נקאמורה שוב השתמש ב"מכה מתחת לחגורה", אך כמה שניות לאחר מכן סטיילס השיב באותו אמצעי.
זמן קצר לאחר מכן, השניים ביצעו בו זמנית את אותה בעיטה מסוג "מכה מתחת לחגורה".
אף אחד מהמתאבקים לא השיב לספירתו של השופט לעשר והשופט החליט לסיים את הקרב בתיקו, מה שגרם לסטיילס לשמור על תואר האליפות שוב.
בקרב הלפני אחרון, ברון סטרומן ובובי לאשלי נפגשו בקרב זוגות נגד קווין אואנס וסמי זיין.
זיין ניסה לנטוש את הקרב, אך אואנס עצר אותו.
כתגובה זיין החזיר את אואנס לזירה, וכך גם עשה אואנס לזיין.
לאשלי ביצע את הסופלקס על אואנס והשיג את הניצחון בקרב.
לאחר הקרב, סטרומן ביצע את מהלך הסיום שלו, "הראנינג פאוורסלאם", על אואנס וזיין.
בקרב המרכזי של האירוע, רומן ריינס התאבק נגד סמואה ג'ו.
ג'ו תקף את ריינס לפני שהשופט הורה לצלצל בפעמון לתחילת הקרב, והשליך את ריינס אל תוך שולחן השדרנים שנשבר.
לאחר שהקרב החל, ג'ו ביצע את מהלך ההכנעה שלו, קוקינה קלאץ', אך ריינס הצליח להתחמק מהמהלך כשהוא נוגע בחבלים.
לאחר מכן, ג'ו ניסה לבצע את מהלך ה"מאסל באסטר", אך ריינס הצליח להתחמק ולפגוע בג'ו עם ה"ספיר", מה שהעניק לו את הניצחון.
האירוע קיבל ביקורות שליליות מאוד עקב קרבות בעלי יכולות ביצוע נמוכות ועלילות גרועות, במיוחד לגבי סמואה ג'ו נגד רומן ריינס וסטיילס נגד נקאמורה.
למרות זאת, הקרב שפתח את האירוע על האליפות הבין יבשתית בין סת' רולינס למיז, זכה לשבחים רבים.
דייב מלצר מהמגזין Wrestling Observer Newsletter, כתב ש"חוץ מרולינס נגד מיז, המופע היה מאוד רע".
המופע היה כל כך רע ש"אחד הקהלים הכי לוהטים של השנה" אפילו לא הגיבו למהלך הסיום של סטרומן לקראת סוף האירוע.
בנוגע לקרב המרכזי בין ג'ו נגד ריינס, מלצר כתב שהקרב לא היה קרב טוב, "זה התחיל בצורה משעממת והקהל שנא את זה, קריאות עידוד משעממות, קריאות עידוד בכלל לCM פאנק, הרבה אנשים עזבו את האולם".
קרב הזוגות היה בלאגן, והסוף של סטיילס נגד נקאמורה היה כל כך רע שזה הפך קרב "טוב מאוד" לקרב "מאכזב" בסך הכל.
בנוגע לקרבות הנשים, מלצר תיאר את הקרב בין ביילי לבין ריוט כקרב מרושל, אך ציין שהקהל היה מאחורי ביילי, שזה היה בניגוד לקהל שפחות התעניין בקרב בין ג'קס לבין בליס, שאחריו ג'קס פרסמה את הקמפיין נגד בריונות באופן מאולץ.
בעוד שאת הקרב בין כרמלה לבין שארלוט הוא תיאר כקרב "הקשה לצפייה".
בריאן קמפבל ואדם סילברסטיין מה-CBS Sports, אמרו שתוצאות הקרבות גרמו למעריצים להיות מוטרדים ולא מרוצים, במיוחד מהקרבות של ג'ו נגד ריינס וסטיילס נגד נקאמורה ש"אכזבו מנקודת המבט של סיפור העלילה".
הכותבים הרגישו שלקרב של סטיילס נגד נקאמורה "מגיע יותר".
יותר חמור מכך, בשניים משלושת הקרבות שהם נלחמו, הקרבות נגמרו ללא הכרעה, כך שתוצאת הקרב השפיעה בהרבה על הציון הכללי של הקרב.
USA Today תיארו את האוהדים של הארגון כאוהדים שהמומים מההחלטה של ה-WWE לתת לקרב של רומן ריינס להיות הקרב המרכזי שיסגור את האירוע, על פני קרב על אליפות ה-WWE.
אחד מהאוהדים פירש זאת כך שריינס יותר חשוב מקרב על חגורת אליפות, בעוד שאחר לעג על איך שריינס "השקיע חודשים להתלונן כי מישהו אחר הוא האהוב על החברה ויש קונספירציה נגדו, אבל עדיין הוא זה שסוגר אירוע מרכזי עם קרב כביכול רגיל, ששום תואר לא מונח על הכף".
באקארה הוא משחק קלפים אותו משחקים בבתי קזינו.
קיימות שלוש גרסאות נפוצות של המשחק: פונטו בנקו (Punto banco או "באקארה צפון אמריקני"), באקארה דה שמי דה פר (Chemin-de-fer או "שמי"), ו"באקארה בנק" (או שתי טבלאות deux tableaux).
בפונטו בנקו, המהלכים של כל שחקן נקבעים על פי הקלפים שחולקו לו.
בשתי הגרסאות האחרות, לעומת זאת, שני השחקנים יכולים לבצע בחירות במהלכי המשחק.
סיכויי הזכייה במשחק הם לטובת הבנק, עם יתרון בית שאינו פחות מאשר אחוז אחד.
באקארה הוא משחק של השוואת ערכי קלפים בין שתי ידיים, האחת מכונה "השחקן" והשנייה היא ה"בנקאי".
לכל סיבוב במשחק יש שלוש תוצאות אפשריות: "שחקן" (לשחקן יש ציון גבוה יותר), "בנקאי" ו"תיקו".
קיימת מחלוקת בין היסטוריונים באשר למקורותיו של המשחק, יש היסטוריונים הטוענים כי מקור המשחק במאה ה-19. מנגד יש הטוענים כי המשחק הובא מאיטליה לצרפת בסוף המאה ה-15 על ידי חיילים ששבו מן המלחמה בתקופת שלטונו של שארל השמיני.
בבקרה מעריכים שווי קלפים בנקודות: קלפים מספר 2 עד מספר 9 שוויים בנקודות כערך הנקוב עליהם; לקלפי העשרות, נסיכים, מלכות ומלכים אין ערך בנקודות (כלומר שווים אפס); אסים שווים נקודה אחת; ג'וקרים אינם בשימוש במשחק זה.
שווי היד זהה לשווי הספרה הימנית בסכום הקלפים.
לדוגמה, אם ביד קיימים קלפים בערך נקוב של 2 ו-3, אזי שווי היד כולה יהיה 5, אולם אם ביד קלפים בערך נקוב של 6 ו-7, אז שווי היד כולה יהיה 3 (כיוון ש-3 היא הספרה הימנית בסיכום הנקודות שהוא 13).
לכן ערך היד הגבוה ביותר האפשרי בבאקארה הוא תשע (המכונה Natural).
הרוב המכריע של משחקי באקארה בבתי קזינו בארצות הברית, בריטניה, קנדה, אוסטרליה, שוודיה, פינלנד, ומקאו הם בגרסת "פונטו בנקו" ומכונים בפשטות "באקארה".
כ-91% מסך הכנסות בתי הקזינו במקאו בשנת 2014 הגיעו ממשחק פונטו בנקו.
בפונטו בנקו הקזינו הוא שמשלם הימורים זוכים במשחק כל הזמן, ומתחייב למשחק בשתי ידיים בהתאם לכללים קבועים מראש, המכונים "הטבלה", זאת בניגוד למשחקי באקארה היסטוריים בהם בכל אחת מן הידיים ("שחקן" ו"בנקאי") יש שחקן המקבל החלטות באשר למשיכת קלפים.
השחקן ("פונטו") והבנקאי ("בנקו") מציינים צד בכל אחת משתי הידיים שמחלקים בכל סיבוב משחק, המניבות שתי תוצאות שבהן המהמר יכול לתמוך; ליד המכונה ה"שחקן" אין קשר מיוחד עם מהמר, כך גם ליד ה"בנקאי" אין קשר עם בית הקזינו.
במדינות מסוימות גרסה זו של המשחק מכונה "טבלה" או "לוח" (tableau).
במשחק פונטו בנקו מחלקים קלפים מתוך מתקן המכונה "נעל" המכיל 6 או 8 חפיסות קלפים מעורבבות יחד.
כמות של 8 חפיסות קלפים ב"נעל" היא הנפוצה ביותר.
כרטיס חיתוך בגודל קלף משחק (בדרך כלל בצבע צהוב) העשוי פלסטיק, ממוקם מול הקלף השביעי מסוף החבילה, הוצאת קלף החיתוך מן הנעל מסמנת את הסיבוב האחרון לנעל המשחק.
בכל סיבוב משחק שולפים שני קלפים לכל יד ומניחים על השולחן עם הפנים כלפי מעלה (כאשר ערכם גלוי), קלף ראשון ל"שחקן" ואחר כך לסירוגין בין שתי הידיים.
איש המקצוע המחלק את הקלפים ("קרופיה" או "דילר") עשוי לקרוא בקול את ערכי הקלפים (למשל: "חמש שחקן, שלוש בנקאי").
אם בשלב זה בצד השחקן, או הבנקאי, יש יד ששוויה 8 או 9, הסיבוב מסתיים והתוצאה מוכרזת: ניצחון שחקן, או ניצחון בנקאי, או תיקו.
אם אף לא אחת מן הידיים מכילה קלפים בשווי 8 או 9, מיישמים את כללי המשחק כדי לקבוע האם יש לתת קלף שלישי לשחקן, או לבנקאי.
לאחר מכן, בהתבסס על הערך של הקלף שנמשך מן הנעל לשחקן, מיישמים את הכללים כדי לקבוע האם גם הבנקאי צריך לקבל קלף שלישי.
בשלב זה מסתיים הסיבוב, מחלק הקלפים מכריז על התוצאה והימורים זוכים משולמים למהמרים והימורים מפסידים נאספים לקופת הקזינו.
אם אין ביד של השחקן או הבנקאי סך של 8 או 9 נקודות לאחר שהונחו שני קלפים הראשונים (קלפים בסך 8 או 9 נקודות מכונים "נאטורל" natural), המשחק ממשיך להתנהל בהתאם לכללי הטבלה, תחילה הכלל לשחקן ואז הבנקאי.
אם סך הקלפים לשחקן נע בין אפס לחמש, הוא מושך קלף שלישי.
אם סך הקלפים לשחקן הוא 6 או 7, אזי אין מוסיפים לו קלף.
אם השחקן לא קיבל קלף נוסף (כלומר, יש בצד השחקן רק שני קלפים), הבנקאי מתייחס רק לערך היד שלו ופועל על פי כלל הזהה לזה של שחקן: הבנקאי ימשוך קלף שלישי כאשר ערך שני הקלפים הוא 0–5 ולא ימשוך קלף נוסף אם ערך הקלפים הוא 6 או 7.
אם שחקן משך קלף שלישי, הבנקאי פועל על פי הכללים המורכבים הבאים:
אם הקלף השלישי לשחקן הוא בשווי 2 או 3, הבנקאי מושך קלף שלישי אם שני הקלפים שבידו הם בשווי 0–4 ונותר עם שני קלפים אם שווים 5–7.
אם הקלף השלישי לשחקן הוא בשווי 4 או 5, הבנקאי מושך קלף שלישי אם שני הקלפים שבידו הם בשווי 0–5 ונותר עם שני קלפים אם שווים 6–7.
אם הקלף השלישי לשחקן הוא בשווי 6 או 7, הבנקאי מושך קלף שלישי אם שני הקלפים שבידו הם בשווי 0–6 ונותר עם שני קלפים אם שווים 7.
אם הקלף השלישי לשחקן הוא בשווי 8, בנקאי מושך קלף שלישי אם שני הקלפים שבידו הם בשווי 0–2 ונותר עם שני קלפים אם שווים 3–7.
אם הקלף השלישי לשחקן הוא אס, 9, 10, או קלף מצויר (נסיך, מלכה, מלך) הבנקאי מושך קלף שלישי אם שני הקלפים שבידו הם בשווי 0–3 ונותר עם שני קלפים אם שווים 4–7.
בתי הקזינו מפרסמים את רשימת הכללים בנוסח המקל על זכירתו:
אם שווי הקלפים אצל הבנקאי הוא 2 או פחות, אזי הבנקאי מושך קלף, ללא קשר לשווי הקלף השלישי של השחקן.
אם שווי הקלפים אצל הבנקאי הוא 3, אזי הבנקאי מושך קלף שלישי, אלא אם כן הקלף השלישי של השחקן היה בשווי 8.
אם שווי הקלפים אצל הבנקאי הוא 4, אזי הבנקאי מושך קלף שלישי אם שווי הקלף השלישי של השחקן היה 2, 3, 4, 5, 6, 7.
אם שווי הקלפים אצל הבנקאי הוא 5, אזי הבנקאי מושך קלף שלישי אם שווי הקלף השלישי של השחקן היה 4, 5, 6, או 7.
אם שווי הקלפים אצל הבנקאי הוא 6, אזי הבנקאי מושך קלף שלישי אם שווי הקלף השלישי של השחקן היה בן 6 או 7.
אם שווי הקלפים אצל הבנקאי הוא 7, אז הבנקאי אינו מושך קלף שלישי.
מחלק הקלפים יפעל על פי כללי החלוקה ויכריז על היד המנצחת: שחקן או בנקאי.
ההימורים שהפסידו ייאספו על ידי המחלק וסכומי הזכייה ישולמו על פי הכללים של הבית.
בדרך כלל, ישולם יחס של 1 ל–1 על הימור על שחקן ו-95% או 19 ל-20 על הימורים על בנקאי (1 ל-1 לאחר הפחתת 5% עמלה לבית על הזכייה).
אם הבנקאי והשחקן הם בעלי אותו ערך בסוף הסיבוב, מחלק הקלפים יכריז "égalité" - הימורים על שוויון זוכים.